 Washindi hao wamepatikana kutoka kwenye droo ya mwezi wa Aprili, iliyoendeshwa na taasisi hiyo na kusimamiwa na Bodi ya Michezo ya Kubahatisha Tanzania.Shindano hilo lilianzishwa maalumu kwa ajili ya wateja wa Bayport walioamua kuutumia mtandao wao wa www.kopabayport.co.tz kukopa fedha.Akizungumza katika droo hiyo jana, Meneja Masoko na Mawasiliano wa taasisi hiyo, Ngula Cheyo, alisema washindi hao watatu wamepatikana baada ya kuamua kukopa kwa njia ya mtandao waliyouzindua mwezi uliopita.Aliwataka washindi hao kuwa ni Phaustine Mbilinyi mkazi wa Dar es Salaam, Hyasinta Mbunda mkazi wa Songea na Allen Bishubo mkazi wa Bukoba ambao kila mmoja amejinyakulia Sh milioni moja.Cheyo alisema waliamua kuanzisha huduma ya kukopa kwa njia ya mitandao kwa wateja wao, wakiamini kwamba ni huduma rahisi inayoweza kuwafanya Watanzania wote wafurahie kwa pamoja na kukuza uchumi wao.